ananddey/assamese-wiki-corpus huggingface dataset:
ৰমেশ চন্দ্ৰ কলিতা

ৰমেশ চন্দ্ৰ কলিতা হৈছে এজন ইতিহাসবিদ, অধ্যাপক, লেখক, পাঠ্যপুথি ৰচক আৰু সম্পাদক। তেওঁ ভাৰত আৰু অসমৰ ইতিহাস বিষয়ক বহুকেইখন গ্ৰন্থ প্ৰণয়ন কৰিছে। তেখেতে তেজপুৰ মহাবিদ্যালয়ত অধ্যাপনা কৰিছিল।

জন্ম

তেখেতৰ জন্ম হৈছিল ১৯৪৮ চনত কামৰূপ জিলাৰ কেন্দুকোণাত। পিতৃৰ নাম (প্ৰয়াত) বালিৰাম কলিতা আৰু মাতৃৰ নাম (প্ৰয়াত) উলুপী কলিতা
তত্ত্ব তথ্য আৰু ইতিহাস, ২০১২
অসমৰ কালানুক্ৰমিক ইতিহাস, অসম প্ৰকাশন পৰিষদ, ২০০৬
বিশ্ব সভ্যতাৰ জিলিঙনি, অসম প্ৰকাশন পৰিষদ, ২০০৭
স্বাধীনতা আন্দোলন আৰু অসম, অসম প্ৰকাশন পৰিষদ, সম্পাদিত, ২০০৮
কালান্তৰৰ গদ্য, ২০১৮
লক্ষ্মীনাথ বেজবৰুৱা আৰু অন্যান্য, ২০১৮
অসমীয়া মানুহৰ ৰাজনৈকি সূত্ৰায়ন, ২০১৮
প্ৰাচীন সভ্যতাৰ ইতিহাস, ২০১১

ইংৰাজী কিতাপ

History of Land s in the Brahmaputra Valley, 1997
A Bunch of Discursive Essays, 2001
Assam in the Eighteenth Century, Omsons Publications, New Delhi, 1992
Assam Association: A Study in Regionalism, 2008
Jawaharlal Nehru and the Indian Freedom Movement, 2006
Situating Assamese Middle Class: The Colonial Period, 2011
Agrarian Unrest in Assam, 2014
Quit India Movement in Assam, 2014
Assam: The British Colonial State and Its Legitimation, 2018 (HK.Barpujari Endowment Lecture)

পাঠ্যপুথি প্ৰণয়ন

প্ৰাচীন সভ্যতা (ঐছিক বিষয়) অষ্টম শ্ৰেণীৰ বাবে
আধুনিক বিশ্বৰ ইতিহাস, (দশম শ্ৰেণীৰ বাবে) চেবা, ২০০৯
সমসাময়িক বিশ্বৰ ইতিহাস (দশম শ্ৰেণীৰ বাবে) চেবা, ২০০৫
উচ্চতৰ মাধ্যমিক বুৰঞ্জী, প্ৰথম বৰ্ষৰ বাবে (দিপ্তী প্ৰসাদ বৰুৱাৰ সৈতে), ১৯৯৭
উচ্চতৰ মাধ্যমিক বুৰঞ্জী, প্ৰথম বৰ্ষব বাবে, ২০০৫
উচ্চতৰ মাধ্যমিক বুৰঞ্জী, চূড়ান্ত বৰ্ষৰ বাবে, ২০০৬
প্ৰাচীন ভাৰতৰ ইতিহাস, ২০০৫
আধুনিক ভাৰতবৰ্ষৰ ইতিহাস, ২০০৮
তুৰ্কী-আফগান আমোলৰ ভাৰতবৰ্ষ, ২০১২
ইষ্ট-ইণ্ডিয়া কোম্পানিৰ আমোলৰ ভাৰতবৰ্ষ, ২০১৩
বৃটিশ ৰাজমুকুটৰ আমোলৰ ভাৰতবৰ্ষ, ২০১৩
১৯৪৫ চনৰ পৰৱৰ্তী বিশ্ব, ২০১৩

স্মাৰক বক্তৃতা

ইতিহাস অধ্যয়নৰ আনন্দ আৰু আৱশ্যকতা, কন্দৰ্প তামোলী স্মাৰক বক্তৃতা, গোলাঘাট, জুন ২০০১
ভাৰতৰ স্বাধীনতা আন্দোলনত অসমৰ ছাত্ৰৰ ভূমিকা, চিদানন্দ শইকীয়া স্মাৰক বক্তৃতা, বোকাখাট, ৫ অক্টোবৰ, ২০০৫
মধ্যযুগৰ অসমৰ সমাজ-সংস্কৃতিৰ নব-মূল্যায়ন, সৰ্বেশ্বৰ ৰাজগুৰু স্মাৰক বক্তৃতা, নগাঁও কলেজ, ২ ফেব্ৰুবাৰী, ২০০৭
অসমত পুঁজিবাদৰ বিকাশ (ঔপনিবেশিক আমোলত অসমৰ অৰ্থনৈতিক বিবৰ্তন আৰুজন প্ৰৱনৰ গুৰিকথা) বিমল চন্দ্ৰ বৰা স্মাৰক বক্তৃতা, কলিয়াবৰ, শিক্ষণ মহাবিদ্যালয়, কলিয়াবৰ, ৪ আগষ্ট, ২০০৮
স্বাধীনতাৰ সন্ধানত স্বাধীনতাৰ সংগ্ৰামতঃ কমলাকান্ত দাস স্মাৰক বক্তৃতা, তেজপুৰ, ২৪ আগষ্ট ২০০৮
মাণিক চন্দ্ৰ বৰুৱা আৰু তেওঁৰ যুগ, মাণিক চন্দ্ৰ এম. ই. স্কুলৰ শত বাৰ্ষিকী স্মাৰক বক্তৃতা, উজান বজাৰ, ৭ ছেপ্তেম্বৰ, ২০১৪

অনুবাদ কৰা গ্ৰন্থ

সমাজ সময় আৰু সাহিত্য, ছিৰাজুল ইছলাম চৌধুৰী, বাংলা

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:সাহিত্যিক
শ্ৰেণী:ইতিহাসবিদ
শ্ৰেণী:সমালোচক
শ্ৰেণী:জীৱিত ব্যক্তি
সম্বৰণ

সম্বৰণ মহাভাৰতত এজন ৰজাৰ নাম। তেওঁ তাপ্তিৰ স্বামী আৰু কুৰুৰ পিতৃ আৰু ঋক্ষৰ পুত্ৰ।

মহাভাৰতত সম্বৰণ

আদি পৰ্বত উল্লেখ থকামতে, এসময়ত সম্বৰণে তেওঁৰ শাসনকালত প্ৰজাসকলৰ মাজত এক বৃহৎ দুৰ্যোগৰ সৃষ্টি হৈছিল। সকলো ধৰণৰ মহামাৰীৰ লগতে দুৰ্ভিক্ষ, খৰাং আৰু অতিমাৰীৰ সৃষ্টি হৈছিল। তাৰ ওপৰতে এক বৃহৎ সৈন্যবাহিনীৰে শক্তিশালী শত্ৰুৱে দেশখন আক্ৰমণ কৰাত ৰজাই পৰিয়াল, বন্ধু-বান্ধৱী আৰু মন্ত্ৰীসকলৰ সৈতে পলায়ন কৰি আহি সিন্ধু নদীৰ কাষৰীয়া বনাঞ্চলত বসতি স্থাপন কৰিবলগীয়া হয়। তাৰ পাছত এদিন ঋষি বশিষ্ঠ তেওঁলোকৰ ওচৰলৈ গৈ আঠ বছৰ তেওঁলোকৰ লগত থাকিল। ইয়াৰ পিছত সম্বৰণে তেওঁক নিজৰ পুৰোহিত কৰাৰ সংকল্প লয় আৰু তেওঁৰ সহায়ত তেওঁৰ সমগ্ৰ ৰাজ্য আৰু ক্ষমতা পুনৰ লাভ কৰে।

তাপ্তিৰ লগত বিবাহ

এবাৰ ৰজাই তেওঁ উঠি ফুৰা ঘোঁৰাটোৰ মৃত্যু হোৱাত এটা পাহাৰত খোজ কাঢ়ি বিচৰণ কৰি আছিল। হঠাৎ তেওঁ সপোন সপোন যেন লগা এগৰাকী অতুলনীয় সৌন্দৰ্যৰ এগৰাকী যুৱতী দেখা পালে। ৰজাই ছোৱালীজনীক তেওঁৰ বিষয়ে জানিবলৈ মাত দিওঁতেই তেওঁ অদৃশ্য হৈ পৰিল।। তাকে দেখি ৰজা স্তম্ভিত হৈ পৰিল। কিন্তু অলপ পাছত তেওঁ পুনৰ আবিৰ্ভূত হ’ল আৰু ক’লে যে তেওঁ সূৰ্য দেৱতা বিৱস্বতৰ কন্যা আৰু তেওঁ ৰজাক বিয়া কৰাব পাৰে নে নাই, সেইটো সিদ্ধান্ত দেউতাকেহে ল’ব পাৰিব।

ৰজাৰ মনত কি চলি আছে সেই কথা অন্তৰ্দৃষ্টিৰে জানিব পাৰি বশিষ্ঠ মুনি সোনকালে আহি উপস্থিত হ’ল আৰু ৰজাই তেওঁৰ দিহাতে পাহাৰত অকলশৰে বাৰ দিন থাকি সূৰ্যক সন্তুষ্ট কৰিবলৈ চেষ্টা কৰিলে। ৰজাই মুনিক তেওঁৰ হৈ সূৰ্য দেৱতাৰ ওচৰলৈ যাবলৈ ক’লে, যাৰ বাবে প্ৰস্তাৱিত বিবাহৰ বাবে তেওঁৰ কন্যা তপতীক ৰজাৰ হাতত দিবলৈ সহজেই সন্মত হ’ল।

বাৰ বছৰ ধৰি ৰজাই নিজৰ কৰ্তব্যৰপৰা সম্পূৰ্ণৰূপে আঁতৰি আহি পাহাৰত পত্নীৰ সৈতে সুখেৰে বাস কৰিছিল। কিন্তু তাৰ পিছত দেশখনত এক বিপজ্জনক খৰাং পৰিস্থিতিৰ সৃষ্টি হয়, তেতিয়া বশিষ্ঠই সম্ৱৰণ আৰু তেওঁৰ পত্নীক পুনৰ ৰাজ্যলৈ মাতিলে, তেওঁলোক উভতি অহাৰ ফলত সকলো নাগৰিক সুখ আৰু সমৃদ্ধিৰে বাস কৰিবলৈ সক্ষম হয়।

তথ্যসূত্ৰ

শ্ৰেণী:মহাভাৰতৰ চৰিত্ৰ
৪ এপ্ৰিল

৪ এপ্ৰিল হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৪তম (অধিবৰ্ষত ৯৫তম) দিন। বছৰ শেষ হ’বলৈ আৰু ২৭১ দিন বাকী থাকে।

উল্লেখযোগ্য ঘটনা

১৯৫৭ - "ৰাষ্ট্ৰপতিৰ ৰূপৰ পদক" লাভ কৰা প্ৰথম অসমীয়া ছবি ৰঙা পুলিচৰ (পৰিচালক: নিপ বৰুৱা) মুক্তিলাভ।
১৯৬০ – ছেনেগালে স্বাধীনতা লাভ কৰে।
১৯৮৪ – ভাৰতীয় মহাকাশচাৰী ৰাকেশ শৰ্মাই মহাকাশ অভিযান কৰে। তেখেত প্ৰথম ভাৰতীয় মহাকাশচাৰী। তেখেত আছিল ইণ্ডিয়ান এয়াৰ ফোৰ্চৰ পাইলট। তেখেতে গোটেই বিশ্ব ভ্ৰমণ কৰিছিল।
২০১১ - আৰ্মেনিয়াৰ প্ৰথমখন ছুখয় ছুপাৰজেট ১০০, য়ুৰি গেগেৰিনৰ সন্মানত নামকৰণ।
২০১১ - ছয়ুজ টিএমএ-২১ৰ যাত্ৰাক য়ুৰি গেগেৰিনৰ সন্মানত পালন কৰা প্ৰথম মহাকাশ ভ্ৰমণৰ স্বৰ্ণজয়ন্তীলৈ অৰ্পণ।
২০১২ - ইণ্ডিয়ান প্ৰীমিয়াৰ লীগৰ পঞ্চম বৰ্ষৰ প্ৰথমখন খেল অনুষ্ঠিত।

জন্ম

১৮৮৯ - মাখনলাল চতুৰ্বেদী, ভাৰতীয় কবি, সাহিত্যিক, প্ৰবন্ধকাৰ, নাট্যকাৰ আৰু সাংবাদিক। (মৃত্যু: ১৯৬৮)
১৯০৮ - বেগম ঐজাজ ৰচুল, ভাৰতীয় ৰাজনীতিবিদ, লেখক তথা সমাজকৰ্মী।
১৯২৮ - মায়া এঞ্জেলো, আমেৰিকান কবি, আত্মজীৱনীকাৰ।
১৯৩৩ - সনজীদা খাতুন, বাংলাদেশী সংগীত শিল্পী।
১৯৪৯ - পাৰৱীন বাবী, ভাৰতীয় অভিনেত্ৰী।
১৯৬৯ - পল্লৱী যোশী, ভাৰতীয় অভিনয় শিল্পী।
১৯৮৯ - ষ্টিভেন ফিন, ইংৰাজ ক্ৰিকেটাৰ।

মৃত্যু

১৯৬৮ - মাৰ্টিন লুথাৰ কিং, অনুজ, আমেৰিকান পাদ্ৰী। আমেৰিকান কৃষ্ণাঙ্গ নেতা মাৰ্টিন লুথাৰ কিং আততায়ীৰ হাতত নিহত হয়।
১৯৯৫ - হংসা জীৱৰাজ মেহতা, ভাৰতীয় শিক্ষাবিদ, ৰাজনীতিবিদ, স্বাধীনতা সংগ্ৰামী, সমাজ সংস্কাৰক, সাহিত্যিক।
২০২১ - শশীকলা চাইগল, ভাৰতীয় অভিনেত্ৰী।
২০২৫ - মনোজ কুমাৰ, ভাৰতীয় অভিনেতা, চলচ্চিত্ৰ পৰিচালক, লেখক।

দিৱস

শিশু দিৱস (হংকং আৰু টাইৱান)
স্বাধীনতা দিৱস (ছেনেগাল)
শান্তি দিৱস (আংগলা)

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা

তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
ফৰিদা খানম

ফৰিদা খানম এগৰাকী পাকিস্তানৰ পঞ্জাব প্ৰদেশৰ শাস্ত্ৰীয় সঙ্গীতৰ কণ্ঠশিল্পী। পাকিস্তান চৰকাৰে সঙ্গীতৰ জগতলৈ আগবঢ়োৱা অৱদানৰ বাবে তেওঁক 'হিলাল-ই-ইমতিয়াজ' আৰু 'প্ৰাইড অফ পাৰ্ফৰমেঞ্চ' বঁটাৰে সন্মানিত কৰিছে।

পাতিয়ালা ঘৰানাৰ ওস্তাদ আশিক আলি খানৰ পৰা তেওঁ খয়াল, দাদৰা আৰু থুমৰী শিকিবলৈ লয়। শৈশৱত তেওঁক বায়েক মুখতাৰ বেগমে শাস্ত্ৰীয় সঙ্গীতৰ নিয়মীয়া ‘ৰিয়াজ’ বা অনুশীলনৰ কাৰণে খানৰ ওচৰলৈ অনা-নিয়া কৰিছিল। ১৯৪৭ চনত ভাৰত বিভাজনৰ পিছত তেওঁৰ পৰিয়ালটোৱে পাকিস্তানৰ নাগৰিকত্ব লয়।

তেওঁ গোৱা এটা শ্ৰেষ্ঠ গজল 'আজ জানে কী জিদ না কৰো' বিখ্যাত কবি ফায়াজ হাচমীয়ে লিখিছিল। ২০১৫ চনত ৮৬ বছৰ বয়সত তেওঁ কোক ষ্টুডিঅ’ (পাকিস্তান) চিজন ৮-ত এই গীতটো গাইছিল। ১৯৬০ আৰু ১৯৭০-ৰ দশকৰ আৰম্ভণিত তেওঁ গীতৰ অনুষ্ঠান কৰিবলৈ কাবুল, আফগানিস্তান ভ্ৰমণ কৰিছিল। তেওঁ আফগান সঙ্গীতজ্ঞসকলৰ সহযোগত তাত ফাৰ্চী ভাষাতো গজল গাইছিল।

তথ্য উৎস

বাহ্যিক সংযোগ

Farida Khanum's 2015 performance at Coke Studio (Pakistan)

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ কণ্ঠশিল্পী
কামৰূপ অনুসন্ধান সমিতি

কামৰূপ অনুসন্ধান সমিতি (অসম গৱেষণা সমিতি) হৈছে অসমৰ এক প্ৰত্নতাত্বিক আৰু সমাজ বিজ্ঞান গৱেষণা সংস্থা। অসমৰ অতীত, বুৰঞ্জী, সভ্যতা, সংস্কৃতিৰ অধ্যয়নৰ লক্ষ্য আগত ৰাখি ১৯১২ চনত ইয়াক প্ৰতিষ্ঠা কৰা হৈছিল। ইয়াৰ আলমতে অসম ৰাজ্যিক সংগ্ৰহালয় গঢ় লৈ উঠে।

ইতিহাস

স্বদেশী আন্দোলনৰ ঢৌৰ সময়তে অধ্যাপক পদ্মনাথ ভট্টাচাৰ্য বিদ্যাবিনোদে প্ৰাগজ্যোতিষপুৰ/কামৰূপ সমন্ধীয় প্ৰত্নতাত্বিক অধ্যয়ন তথা সংৰক্ষণৰ বাবে এক গৱেষণা সমিতিৰ ধাৰণা আগবঢ়ায়। এই ধাৰণাটোৱে ১৯১২ চনৰ এপ্ৰিল মাহত হোৱা উত্তৰ বংগীয় সাহিত্য পৰিষদৰ কামাখ্যা অধিবেশনত এক দৃঢ় ৰূপ পায়। ঐতিহাসিক প্ৰাগজ্যোতিষপুৰৰ প্ৰত্নতত্ব, নৃগোষ্ঠী বিজ্ঞান, ভাষা, ইতিহাস তথা কলা-সাহিত্য আৰু সংস্কৃতিৰ গৱেষণাৰ উন্নতিসাধনাৰ্থে এক গৱেষণা সংস্থা প্ৰতিষ্ঠাৰ বাবে এই অধিবেশনে এক সৰ্বসন্মত সিদ্ধান্ত লয়। ইয়াৰে আলমত কামৰূপ অনুসন্ধান সমিতি প্ৰতিষ্ঠা হয়। ইয়াক অসম গৱেষণা সমিতি নামৰ আন এটা নামেৰেও জনা যায়।
.

তথ্য সংগ্ৰহ

বাহ্যিক সংযোগ

The Assam Research Society
Manuscript Paintings from Kamarupa Anusandhan Samiti
Open Library
Crafts of India

শ্ৰেণী:অসমৰ গৱেষণা প্ৰতিষ্ঠানসমূহ
মুনিন বৰুৱা

মুনিন বৰুৱা এগৰাকী জনপ্ৰিয় অসমীয়া চলচ্চিত্ৰ পৰিচালক হিচাবে অসমীয়া সাংস্কৃতিক জগতত এক পৰিচিত নাম। প্ৰভাতী পখীৰ গান, হিয়া দিয়া নিয়া, নায়ক, দাগ আদি চলচ্চিত্ৰৰে দৰ্শকৰ মন জয় কৰা পৰিচালক মুনিন বৰুৱাৰ জন্ম হৈছিল ১৯৪৬ চনত। পোনপ্ৰথমে এগৰাকী চিত্ৰনাট্যকাৰ হিচাবে কথাছবি জগতত ভৰি দিয়া মুনিন বৰুৱাই বোৱাৰী, ঘৰ সংসাৰ, সোণ মইনা আদি কথাছবি সমূহৰ চিত্ৰনাট্যকাৰ হিচাবে চলচ্চিত্ৰ কেৰিয়াৰ আৰম্ভ কৰে। ১৯৮৭ চনত অভিনেতা নিপন গোস্বামীৰ সৈতে যুটীয়া ভাবে প্ৰতিমা কথাছবিখন পৰিচালনা কৰি পৰিচালক হিচাবে আত্মপ্ৰকাশ কৰে। পিতা-পুত্ৰ (১৯৮৮), পাহাৰী কন্যা (১৯৯০), প্ৰভাতী পখীৰ গান (১৯৯২) আদি সুস্থ বিনোদনধৰ্মী ছবিৰে দৰ্শকৰ মন জয় কৰে।

অসমৰ মৃতপ্ৰায় কথাছবি জগতখনক পুনৰ ঠন ধৰি উঠাত মুনিন বৰুৱাৰ অৱদান অপৰিসীম। ২০০০ চনত তেখেতৰ হিয়া দিয়া নিয়া কথাছবি খনৰ যোগেদি অসমীয়া চলচ্চিত্ৰ জগতখন পুনৰায় ঠন ধৰি উঠিছিল। এই চলচ্চিত্ৰখন অসমীয়া কথাছবি জগতৰ সৰ্বকালৰ এখন জনপ্ৰিয় কথাছবি হিচাবে পৰিচিত। তাৰ পাছতে দাগ, নায়ক, কন্যাদান, বিধাতা, বাৰুদ, ৰং, দীনবন্ধু, ৰামধেনু আদি কথাছবিৰে জনপ্ৰিয়তা অৰ্জন কৰে। ২০১৭ চনত তেখেতৰ পৰিচালিত অন্তিমখন ছবি প্ৰিয়াৰ প্ৰিয়ই মুক্তি লাভ কৰে। উল্লেখযোগ্য যে, দীনবন্ধু কথাছবিখন ২০০৫ চনৰ আঞ্চলিক ভাষাৰ শ্ৰেষ্ঠ কথাছবিৰ সন্মান অৰ্জা বোলছবি। তেওঁ সকলোৱে ভাইমন দা নামেৰেহে চিনি পাইছিল।

জন্ম আৰু বংশ পৰিচয়

১৯৪৬ চনত গোলাঘাট জিলাৰ খুমটাইত মুনিন বৰুৱাৰ জন্ম হয়। তেওঁৰ পিতৃৰ নাম আছিল প্ৰয়াত হেমেন্দ্ৰ নাথ বৰুৱা আৰু মাতৃৰ নাম আছিল লতিকা বৰুৱা। তেওঁৰ পিতৃ খুমটাই মৌজাৰ মৌজাদাৰ আছিল। পিতৃ-মাতৃৰ তিনিটা সন্তানৰ ভিতৰত তেওঁ কনিষ্ঠ আছিল।

মুনিন বৰুৱাই ২১খন মান চলচ্চিত্ৰৰ চিত্ৰনাট্য লিখিছে। ইয়াৰ ভিতৰত বোৱাৰী, ঘৰ সংসাৰ, সোণ মইনা, মন-মন্দিৰ, শেৱালি, দাগ, বাৰুদ, ৰং, মায়া, বিধাতা, দীনবন্ধু ইত্যাদি উল্লেখযোগ্য। বহুদিন ধৰি তেওঁ কৰ্কট ৰোগত আক্ৰান্ত হৈ আছিল। মৃত্যুৰ সময়ত তেওঁ পত্নী মঞ্জুলা বৰুৱা আৰু তেওঁৰ দুটি সন্তানক এৰি থৈ যায়।

চলচ্চিত্ৰপঞ্জী

পৰিচালক হিচাপে

নাম বৰ্ষ প্ৰযোজক
প্ৰতিমা ১৯৮৭ পৰেশ দাস
পিতা-পুত্ৰ ১৯৮৮ অমৰ নাথ তিৱাৰী, বিজয় নাৰায়ণ তিৱাৰী
পাহাৰী কন্যা ১৯৯০ হিলছ চিনে এছচিয়েশ্যন, ডিফু
প্ৰভাতী পখীৰ গান ১৯৯২ অমৰ নাথ তিৱাৰী, বিজয় নাৰায়ণ তিৱাৰী
হিয়া দিয়া নিয়া ২০০০ মেৰী লস্কৰ
দাগ ২০০১ নীলোৎপল চৌধুৰী
নায়ক ২০০১ মেৰী লস্কৰ
কন্যাদান ২০০২ চি এছ নাৰায়ণ, স্বৰাজ দাস
বিধাতা ২০০৩ চি এছ নাৰায়ণ, স্বৰাজ দাস
বাৰুদ ২০০৪ মেৰী লস্কৰ
ৰং ২০০৪ চি এছ নাৰায়ণ, স্বৰাজ দাস
দীনবন্ধু ২০০৪ কৃষ্ণ ৰয়, গোপাল জালান
ৰামধেনু ২০১১ প্ৰাইড ইষ্ট এণ্টাৰটেইনমেণ্ট প্ৰাইভেট লিমিটেড
প্ৰিয়াৰ প্ৰিয় ২০১৭ আব্দুল মান্নান ফাৰুক

বঁটা

চলচ্চিত্ৰ বৰ্ষ শিতান
নায়ক ২০০১-০২ শ্ৰেষ্ঠ পৰিচালক
বাৰুদ ২০০৩-০৪ শ্ৰেষ্ঠ চলচ্চিত্ৰ
দীনবন্ধু ২০০৫ শ্ৰেষ্ঠ আঞ্চলিক চলচ্চিত্ৰ

২০১৮ চনত তেখেতক অসম চৰকাৰে মৰণোত্তৰভাৱে ড° ভৱেন্দ্ৰ নাথ শইকীয়া বঁটা প্ৰদান কৰে।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:মৃত ব্যক্তি
শ্ৰেণী:চিত্ৰনাট্য লেখক
ৰামৰ আগত মাণ্ডকৰ্ণি মুনিৰ বৃত্তান্ত

৪ অধ্যায়

ৰামৰ আগত মাণ্ডকৰ্ণি মুনিৰ বৃত্তান্ত

পদ ।

আপোনাৰ কৃপা গুণ বৃদ্ধিৰ কাৰণে ।

ভাৰ্য্যা ভ্ৰাতৃ সমে ৰাম ঘূৰে বনে বনে ॥১

নিস্তাৰোক লোক মোৰ এহি গুণ গাই ।

ফল মূল সহিতে দেখিল তৰুবৰ ।

সৰোবৰ দেখিলা বিবিধ জলচৰ ॥৩

হৰিণ চোঁয়াৰি পশু দেখিলা বিস্তৰ ।

শূকৰ গৱয় শশা ভালুক কুঞ্জৰ ॥৪

যেবে আসি তথা অস্ত যান্ত দিবাকৰ ।

প্ৰহৰ মানত দেখিলন্ত সৰোবৰ ॥৫

কাহাকো নেদেখি তৈত শুনৈ নৃত্যগীত ।

ধৰ্ম্মভূত ঋষিৰ গৈ চাপিলা সন্নিত ॥৬

প্ৰণামিয়া ৰাঘৱে পুছিলা সেহি কায ।

কিবা বাদ্য ভণ্ড শুনোঁ সৰোবৰ মাজ ॥৭

ৰামক সম্বোধি ঋষি সহৰিষ মনে ।

আদি অন্তে কহিবাক লাগিলা তেখনে ॥৮

মাণ্ডকৰ্ণি নামে আছিলন্ত মুনিবৰ ।

তপৰ প্ৰভাৱে নিৰ্ম্মিলন্ত সৰোবৰ ॥৯

উগ্ৰ তপস্যাক তান ভৈল বিমৰিষ ।

বায়ু ভক্ষিলন্ত দশ হাজাৰ বৰিষ ॥১০

তপ দেখি ইন্দ্ৰৰ ব্যাকুল ভৈল মন ।

আমাক খেদায়া জানো লৱে ত্ৰিভুৱন ॥১১

সবে দেৱে মিলি পাচে বিমৰিষ কৰি ।

ঋষিক মুহিতে পঠাইলন্ত অপেস্বৰী ॥১২

ইন্দ্ৰৰ আজ্ঞাক অপেস্বৰী গৈয়া লৈল ।

তপ ভঙ্গ কৰিবাক লাগি চলি গৈল ॥১৩

ভঙ্গী ভাৱে লয়লাসে কৰে নৃত্যগীত ।

হাতে তাল ধৰি গাৱে গীত সুললিত ॥১৪

বিচিত্ৰ ভাষন বোলাৱয় তান সনে ।

শুনি মোহ ভৈল ঋষি ভাগিল ধিয়ানে ॥১৫

পঞ্চ অপেস্বৰা নাম এহি সৰোবৰ ।

পঞ্চ কন্যা লৈয়া ঋষি আছন্ত ভিতৰ ॥১৬

পুণ্য বলে জলে স্থিত মাণ্ডকৰ্ণি ঋষি ।

পঞ্চকন্যা লৈয়া আছে সৰোবৰে পশি ॥১৭

হেন শুনি হৰিষ লক্ষ্মণ ৰাম সীতা ।

মুনিৰ আশ্ৰম চাই ফুৰে চতুৰ্ভিতা ॥১৮

ঋষিগণে ৰামক আৰাধে অহৰ্নিশ ।

বিবিধ বিনোদে গৈল এদশ বৰিষ ॥১৯

দশম বৰিষ যেবে ভৈল নিবৰ্ত্তন ।

পুনৰপি সুতীক্ষ্ণ মুনিক দৰিশন ॥২০

সুতীক্ষ্ণ মুনিত ৰামে পুছিলন্ত কায ।

কোন দিশে আছন্ত অগস্তি ঋষিৰাজ ॥২১

ঋষিয়ে ৰামক ৰঙ্গে অৰ্চ্চনা কৰিল ।

অগস্তিৰ ভাইৰ ঠাইক পন্থ উদ্দেশিল ॥২২
শনি (দেৱতা)

শনি , বা শনিশ্বৰ হৈছে শনি গ্ৰহ, আএউ হিন্দু জ্যোতিষশাস্ত্ৰ অনুসৰি নৱগ্ৰহৰ এক গ্ৰহ। পুৰাণসমূহৰ মতে শনি হিন্দু ধৰ্মৰ এগৰাকী দেৱতা। তেওঁক ৰাজদণ্ড বা তৰোৱাল লৈ শগুনৰ ওপৰত উপৱিষ্ট অৱস্থাত চিত্ৰায়িত কৰা হয়। শনি কৰ্মফল, ন্যায় আৰু দৈৱিক শাস্তিবিধানৰ দেৱতা আৰু তেওঁ চিন্তা, বচন আৰু কাৰ্য অনুসৰি সকলোকে কৰ্মফল প্ৰদান কৰে। তেওঁ আধ্যাত্মিক আত্মসংযম, প্ৰায়শ্চিত্ত, নিয়মানুৱৰ্তিতা আৰু বিবেকবান কৰ্মক সূচায়। শনিৰ দুগৰাকী পত্নী। ইয়াৰে মন্দা হৈছে এক গন্ধৰ্ব কন্যা আৰু নীলা বা নীলিমা হৈছে নীলম ৰত্নৰ স্বৰূপ।

জ্যোতিৰ্বিদ্যা

এটা গ্ৰহ হিচাপে সংস্কৃত ভাষাত ৰচিত ভাৰতীয় জ্যোতিৰ্বিদ্যাৰ গ্ৰন্থসমূহত শনিৰ উল্লেখ পোৱা যায়। ইয়াৰ ভিতৰত পঞ্চম শতিকাত ৰচিত আৰ্যভট্টৰ গ্ৰন্থ আৰ্যভট্টীয়, ষষ্ঠ শতিকাত ৰচিত লতদেৱৰ ৰোমাকা আৰু বৰাহমিহিৰৰ পঞ্চ সিদ্ধান্ত আৰু সপ্তম শতিকাত ৰচিত ব্ৰহ্মগুপ্তৰ খণ্ডখাদ্যক আদি উল্লেখযোগ্য। এই শাস্ত্ৰসমূহত শনিক এটা গ্ৰহ হিচাপে বৰ্ণনা কৰাৰ লগতে ইয়াৰ তূলনামূলক গ্ৰহীয় গতিৰ অনুমান কৰা হৈছে। উদাহৰণস্বৰূপে খণ্ডখাদ্যক আৰু সূৰ্য সিদ্ধান্তৰ মতে শনিয়ে পৃথিৱীৰ হিচাপত ৪৩,২০,০০০ বছৰত নিজ অক্ষত ১,৪৬,৫৬৪ বাৰ আৱৰ্তন কৰে। কিন্তু সূৰ্য্য সিদ্ধান্তৰে পিছৰ এক সংস্কৰণৰ মতে এই আৱৰ্তনৰ সংখ্যা ১,৪৬,৫৬৮।

টোকা

তথ্য সংগ্ৰহ

শ্ৰেণী:হিন্দু দেৱতা
শ্ৰেণী:পোখালি
ফাৰ্মিয়ন

]] সমূহৰ মান্য তালিকা, প্ৰথম তিনিটা স্তম্ভত ফাৰ্মিয়নসমূহ থাকে, চতুৰ্থ স্তম্ভত ব'ছন কণাবোৰ থাকে

ফাৰ্মিয়ন হৈছে অৰ্ধপূৰ্ণ ঘূৰ্ণন বিশিষ্ট একধৰণৰ কণিকা। এই কণিকাই ফাৰ্মি-ডিৰাক পৰিসংখ্যা আৰু পাউলিৰ নিষেধ নীতি মানি চলে। ইটালীৰ প্ৰখ্যাত তাত্ত্বিক পদাৰ্থবিজ্ঞানী এনৰিকো ফাৰ্মিৰ নামানুসাৰে এই কণিকাৰ নাম ফাৰ্মিয়ন ৰখা হৈছে। একেটা শক্তিস্তৰত দুটাতকৈ অধিক ফাৰ্মিয়ন একেলগ থাকিব নোৱাৰে; আনহাতে ব'ছন কণিকা, যিবিলাকে বসু-আইনষ্টাইন পৰিসংখ্যা মানি চলে; একেটা শক্তিস্তৰত দুটাতকৈ অধিক একেলগ থাকিব পাৰে।

শ্ৰেণী:পৰিসাংখ্যিক বল বিজ্ঞান
ঝাও লুয়ানলুয়ান

ঝাও লুয়ানলুয়ান (ইংৰাজী: Zhao Luanluan), সৌজন্য নাম ৱেন্যুয়ান (Wenyuan), এগৰাকী চীনা কবি আছিল যি ঝিজুৱেং শাসনকালত (১৩৪১–১৩৬৭) বাস কৰিছিল। এই সময়ছোৱা আছিল ইউয়ান ৰাজবংশৰ শেষৰ ফালৰ এক বিশৃংখল সময়। তেওঁক ভুলবশতঃ 'কুৱান টাংছি'ত অন্তৰ্ভুক্ত কৰা হৈছে, যিখন কিং ৰাজবংশৰ দ্বাৰা সংকলিত টাং ৰাজবংশৰ কবিতাৰ এক সংগ্ৰহ। ইয়াৰ সংকলকসকলে ধৰি লৈছিল যে তেওঁ এগৰাকী পতিতা আছিল কাৰণ তেওঁ কিছুমান শৃংগাৰ ৰসৰ কবিতা ৰচনা কৰিছিল।

কবিতা

কিং ৰাজবংশৰ 'কুৱান টাংছি' (টাং কবিতাৰ সম্পূৰ্ণ সংগ্ৰহ) সংকলকসকলে ঝাও লুয়ানলুানক টাং ৰাজবংশৰ কবি বুলি ভুল কৰিছিল আৰু তেওঁৰ কবিতাসমূহ এই সংগ্ৰহত অন্তৰ্ভুক্ত কৰিছিল। তদুপৰি, তেওঁলোকে ভাবিছিল যে তেওঁ টাং ৰাজধানী চাংআনৰ নিষিদ্ধ পল্লী পিংকাঙত কাম কৰা এগৰাকী বেশ্যা আছিল, কাৰণ তেওঁৰ কিছুমান কবিতা শৃংগাৰধৰ্মী।

ঝাও লুয়ানলুয়ানৰ পাঁচটা কবিতা বৰ্তমান ৰৈ গৈছে, যাক সামূহিকভাৱে "ফাইভ লিৰিক আউটক্ৰাইজ ফ্ৰম দ্য বুডুৱাৰ" বুলি কোৱা হয়।

চু ৰুচাকুলেন্ট ব্ৰেষ্টছ

পাউদাৰৰ সুবাস, ঘামেৰে সেমেকা, বিৰল পান্নাৰ দৰে পিনবোৰ:
বসন্তৰ স্পৰ্শত সেইবোৰ উজ্জ্বল হৈ উঠে, ৰেচমী বৰষুণৰ দৰে চিকচিকিয়া।
স্নাত হোৱাৰ পিছত, যেতিয়া তেওঁৰ প্ৰেমিকৰ সুবাসিত হাতৰ পৰশ লাগে,
সেই জাদুকৰী কলিবোৰে কঁপনি তোলে— যেন ক’লা-বেঙুনীয়া আঙুৰ!

তথ্যসূত্ৰ

শ্ৰেণী:চীনা মহিলা কবি
শ্ৰেণী:কবি
মাপিলা থেয়াম

মাপিলা থেয়াম উত্তৰ মালাবাৰত বিশেষকৈ কাছাৰাগোড জিলাত পৰিবেশন কৰা থেয়ামৰ এটা আঞ্চলিক ৰূপ, ই মালাবাৰ উপকূলৰ মাপিলা মুছলমানসকলৰ সৈতে জড়িত। এই থেয়ামক মাভিলান, কোপ্পালান আৰু ভান্নান সম্প্ৰদায়ে দেৱতা হিচাপে গ্ৰহণ কৰে আৰু হিন্দু আৰু মুছলমানৰ সহযোগত এই কাম কৰে। এই থেয়ামৰ চৰিত্ৰসমূহ বেছিভাগেই স্থানীয় দেৱতাৰ সৈতে সম্পৰ্কিত মাপিলাছৰ আত্মা। পুৰুষ মাপিলা থেয়ামৰ সাধাৰণ নাম হ'ল আলি, আন্দি, মুকৰী, পকাৰ, বাপিৰিয়ান, কুনহালি, মাম্মু, মম্মদ আদি। উম্মাচি আৰু নাইথিয়াৰ হৈছে মহিলা থেয়ামৰ সাধাৰণ নাম। মাপিলা থেয়ামসকলৰ সংলাপত সপ্তম শতিকাত কেৰালালৈ ইছলামিক প্ৰব্ৰজন আৰু সাম্প্ৰদায়িক সম্প্ৰীতিৰ বিষয়ে উল্লেখ আছে।

কাহিনী

মাপিলা থেয়ামৰ কিংবদন্তিৰ উৎপত্তি কাছাৰগোড জিলাৰ চিত্তৰিকলৰ কম্বল্লুৰ কোটটাইল থাৰাৱদৰ কুলাদেৱতা মন্দিৰৰ পৰাই পোৱা যায়। মন্দিৰৰ মূল দেৱতা হ’ল কৰিঞ্চমুণ্ডি, অৱশ্যে লোককথা অনুসৰি ওচৰৰ নদীত ৰহস্যজনক পৰিস্থিতিত মৃত্যু হোৱা কলনথন নামৰ ওচৰৰ পুলিংগোমে মছজিদৰ এজন মুক্ৰীৰ আত্মাও মূল দেৱতাৰ সৈতে মিলি গৈছে। এই মন্দিৰৰ বাৰ্ষিক থেয়াম কাৰ্যবিধিত কলন্থন মুক্ৰীক চামুণ্ডি থেয়ামৰ লগতে মাপিলা থেয়াম হিচাপে প্ৰতিনিধিত্ব কৰা হয়। মাপ্পিলা থেয়ামে বাংকু (প্ৰাৰ্থনা আহ্বান) আৰু নামাজ অৰ্পণ কৰি ঐশ্বৰিক কৰ্ম আৰম্ভ কৰে। ইয়াত চামুণ্ডি থেয়কোলামতকৈ কম অলংকাৰ, মুখৰ অংকন আৰু বন্দী হেড গিয়াৰ আছে।
এই শিল্পৰূপে মাপিলা মুছলমানসকলৰ সমন্বয় আৰু মুছলমান আৰু হিন্দুৰ মাজত থকা সমন্বয়ক প্ৰতিনিধিত্ব কৰে যি এই অঞ্চলত প্ৰাচীন কালৰে পৰা বিদ্যমান আছিল। পুলিংগোম মছজিদৰ আচাৰ-ব্যৱহাৰৰ পৰম্পৰাতো একেধৰণৰ সুসম উপাদান আছে। মছজিদত অনুষ্ঠিত হোৱা বাৰ্ষিক মাখাম উৰুছৰ আৰম্ভণি হয় কম্বল্লুৰ কোটটাইল থাৰাৱাডুৰ জ্যেষ্ঠসকলৰ সহযোগত।

অন্যান্য মাপিলা থেয়াম

কাছাৰাগোড জিলাৰ কোলাথুনাডুৰ অধীনত থকা অঞ্চল আৰু কান্নুৰ জিলাৰ কিছু অংশত প্ৰায় পোন্ধৰটা মাপিলা থেযাম প্ৰচলিত আছে। ইয়াৰ ভিতৰত কম্বল্লুৰ কোটটাইল চামুণ্ডি থেয়্যামৰ বাহিৰেও আটাইতকৈ বিখ্যাত,
কুম্ব্লাত ভান্নান জাতিৰ সদস্যসকলে পৰিবেশন কৰা আলিথেয়াম নাডুভিলান থাৰাবাদৰ কিংবদন্তি আৰিকাডীৰ সৈতে জড়িত।

তথ্য সূত্ৰ

শ্ৰেণী:লোক-সংস্কৃতি
শ্ৰেণী:লোককথা
স্বাতী সেন

স্বাতী সেন (ইংৰাজী: Swati Sen) এগৰাকী ভাৰতীয় অভিনেত্ৰী। তেওঁৰ জন্ম মহাৰাষ্ট্ৰৰ নাগপুৰত হৈছিল। তেওঁ মূলতঃ উদেধ বুন নামৰ ছবিখনৰ চৰিত্ৰৰ বাবে পৰিচিত, যিখন ছবিয়ে ২০০৮ চনৰ বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ চুটি ছবিৰ ৰূপালী ভালুক (চিলভাৰ বিয়েৰ) লাভ কৰিছিল। ইয়াৰ উপৰি তেওঁ ৰাষ্ট্ৰীয় চলচ্চিত্ৰ বঁটা বিজয়ী ছবি অন্তৰ্দ্বন্দ্ব (২০১০)-ত অভিনয় কৰিছিল, য’ত তেওঁ কৰা অভিনয়ৰ বাবে সমালোচকৰ প্ৰশংসা লাভ কৰাৰ লগতে মামীৰ (MAMI) শ্ৰেষ্ঠ অভিনেত্ৰীৰ সন্মান লাভ কৰিছিল।

প্ৰাৰম্ভিক জীৱন আৰু শিক্ষা

স্বাতীয়ে পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত (FTII) অভিনয়ৰ শিক্ষা গ্ৰহণ কৰিছিল। দিল্লীৰ মিাণ্ডা হাউচ কলেজত পঢ়ি থকাৰ সময়ৰেপৰাই তেওঁ অভিনয়ৰ প্ৰতি আকৰ্ষিত হৈছিল। তাত তেওঁ ড্ৰামেটিক্স ক্লাবৰ এগৰাকী সক্ৰিয় সদস্য আছিল আৰু কেইবাখনো বাটৰ নাট, পূৰ্ণদৈৰ্ঘ্যৰ নাটক আৰু মঞ্চ প্ৰদৰ্শনত অংশ লৈছিল।

কৰ্মজীৱন

ছবিখনৰ কাষ্টিং ডিৰেক্টৰ শ্ৰুতিক লগ পোৱাৰ সময়ত তেওঁক অন্তৰ্দ্বন্দ্বৰ বাবে প্ৰস্তাৱ দিয়া হৈছিল। শ্ৰুতিয়ে স্বাতীক ছবিখনৰ পৰিচালক সুশীল ৰাজপালক লগ ধৰিবলৈ কৈছিল। ৰাজপাল তেওঁৰ অভিনয়ত যথেষ্ট আপ্লুত হৈছিল আৰু ফলস্বৰূপে তেওঁক অন্তৰ্দ্বন্দ্ব বোলছবিত অভিনয়ৰ বাবে নিৰ্বাচিত কৰা হৈছিল।

স্বাতী সেনে ভাৰতীয় চলচ্চিত্ৰ জগতত প্ৰৱেশ কৰিয়েই সুশীল ৰাজপালৰ ছবি অন্তৰ্দ্বন্দ্বৰ বাবে শ্ৰেষ্ঠ অভিনেত্ৰীৰ বঁটা লাভ কৰে। ছবিখনে ৰাষ্ট্ৰীয় বঁটা (শ্ৰেষ্ঠ ছবি) আৰু মামী বঁটা (শ্ৰেষ্ঠ অভিনেত্ৰী) লাভ কৰিছে। তেওঁৰ সুন্দৰ অভিনয় দেখি অনুৰাগ কাশ্যপ আৰু ইমতিয়াজ আলীয়ে তেওঁক বৰ্তমানৰ শ্ৰেষ্ঠ অভিনেত্ৰীসকলৰ ভিতৰত অন্যতম বুলি অভিহিত কৰিছে। তেওঁক ইতিপূৰ্বেই স্মিতা পাটিল, চিত্ৰাংগদা আৰু তাবুৰ দৰে শক্তিশালী অভিনেত্ৰীৰ সৈতে তুলনা কৰা হৈছে।

আমেৰিকান ৰেডিঅ’ৰ বাবে এণ্ড্ৰু মাজৰ আন্তঃৰাষ্ট্ৰীয় মিউজিক ভিডিঅ’ "কলিং অল ক্ৰ’জ" (calling all crows)-ত তেওঁক দেখা গৈছিল। ইয়াৰ উপৰি তেওঁ সোন্থা ভুৰু (তেলেগু) আদি আঞ্চলিক ছবিতো অভিনয় কৰিছে। ৰবীন্দ্ৰনাথ ঠাকুৰৰ আটাইতকৈ চৰ্চিত উপন্যাস "গোৰা"ৰ টেলিভিছন সংস্কৰণত তেওঁ মূল চৰিত্ৰ সুচৰিতাৰ ভূমিকা পালন কৰিছিল।

তেওঁ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ (FTII) প্ৰাক্তন সঞ্চালক শ্ৰী ত্ৰিপুৰাৰী চৰণক নিজৰ পথ-প্ৰদৰ্শক আৰু গুৰু হিচাপে গণ্য কৰে।

বৰ্তমান তেওঁ মুম্বাইৰ বিৰাট কলোদ্ভৱ থিয়েটাৰ গ্ৰুপৰ সৈতে জড়িত হৈ আছে।

ভাৰতৰ প্ৰথম ৰাষ্ট্ৰপতি ড° ৰাজেন্দ্ৰ প্ৰসাদৰ পৰিয়ালত বিবাহপাশত আবদ্ধ হোৱা স্বাতী আৰু তেওঁৰ স্বামী দেৱাদিত্য প্ৰসাদ (লেখক-পৰিচালক, সুধীৰ মিশ্ৰৰ সৈতে জড়িত) বৰ্তমান মুম্বাইৰ আন্ধেৰী ৱেষ্টত বাস কৰে।

অভিনীত চলচ্চিত্ৰ

২০০৭: ইটছ ব্ৰেকিং নিউজ - সংগীতা
২০০৭: ৱোহ চুবহ কিধৰ নিকল গয়ী
২০০৮: উদেধ বুন (চুটি ছবি) - প্ৰেয়সী
২০০৯: আন্ধেৰী (চুটি ছবি) - অনিতা (বনকৰা মহিলা)
২০০৯: সোন্থা ভুৰু (তেলুগু)
২০১০: অন্তৰ্দ্বন্দ্ব - জানকী
২০১২: গোৰা (হিন্দী) - সুচৰিতা

তথ্যসূত্ৰ

বাহ্যিক সংযোগ

শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ভাৰতীয় প্ৰশাসনিক সেৱা

ভাৰতীয় প্ৰশাসনিক সেৱা চমুকৈ আই এ এছ সৰ্বভাৰতীয় সেৱাৰ প্ৰশাসনিক বিভাগ। ই ভাৰতৰ প্ৰতিষ্ঠিত অসমৰিক সেৱাসমূহৰ ভিতৰত অন্যতম। ভাৰতীয় পুলিচ সেৱা আৰু ভাৰতীয় বৈদেশিক সেৱাৰ লগতে ভাৰতীয় প্ৰশাসনিক সেৱা সৰ্বভাৰতীয় সেৱাৰ মুখ্য তিনিটা বিভাগ। এই সেৱাৰ বিষয়া সকলে ভাৰত চৰকাৰ আৰু প্ৰতিটো ৰাজ্য আৰু কেন্দ্ৰীয়শাসিত অঞ্চললৈ সেৱা আগবঢ়ায়। আই এ এছ বিষয়া সমূহে ভাৰত চৰকাৰৰৰ অধীনস্থ বিভিন্ন ৰাজহুৱা খণ্ডৰ উদ্যোগতো সেৱা আগবঢ়ায়।

ৱেষ্টমিনিষ্টাৰ সংসদীয় চৰকাৰ অনুধাৱন কৰা আন দেশৰ দৰে ভাৰতীয় প্ৰশাসনিক সেৱা ভাৰতৰ স্থায়ী আমোলাতন্ত্ৰৰ অন্তৰ্ভুক্ত।

সেৱাত নিয়োজিত হোৱাৰ পিছত প্ৰশাসনিক বিষয়া সকলে কিছুদিন উপ-সংমণ্ডলীয় দণ্ডাধীশ হিচাপে কাৰ্যনিৰ্বাহ কৰে। তাৰপিছত তেওঁলোক ভাৰতৰ বিভিন্ন জিলাসমূহৰ উপায়ুক্ত পদত অধিষ্ঠিত হয়। এই পদত কেইবাবছৰ সেৱা আগবঢ়োৱা পিছত (কোনো কোনো ৰাজ্যত প্ৰায় ১৬ বছৰ) এজন বিষয়াক গোটেই ৰাজ্যৰ সংমণ্ডলৰ মুৰব্বী পদ সংমণ্ডল অধিকাৰী হিচাপে পদোন্নতি দিয়া হয়।

উচ্চ দৰমহা নিৰীখ লাভ কৰা বিষয়া সকলে ভাৰত চৰকাৰৰ বিভিন্ন বিভাগ আৰু মন্ত্ৰণালয়ত সেৱা আগবঢ়ায়। এই স্তৰত প্ৰশাসনিক বিষয়া সকলে আন্তৰ্জাতিক স্তৰৰ দ্বীপক্ষীক বা বহুপক্ষীক অনুষ্ঠানত দেশক প্ৰতিনিধিত্ব কৰে। ইয়াৰ লগতে তেওঁলোকে আন্তঃৰাষ্ট্ৰীয় সংস্থা সমূহ যেনে বিশ্ব বেংক, আন্তঃৰাষ্ট্ৰীয় মুদ্ৰা নিধি, এছিয়ান উন্নয়ন বেংক, এছিয়ান আন্তঃগাঁথনি বিনিয়োগ বেংক, ৰাষ্ট্ৰসংঘ আৰু ইয়াৰ সহযোগী সংস্থা সমূহতো ভাৰতৰ হৈ সেৱা আগবঢ়ায়। প্ৰশাসনিক বিষয়া সকলে ভাৰতৰ নিৰ্বাচনী আয়োগৰ লগত জড়িত হৈ ভাৰতত নিৰ্বাচন অনুষ্ঠিত কৰে।

তথ্য উৎস

বাহ্যিক সংযোগ

ভাৰতীয় প্ৰশাসনিক সেৱাৰ বিষয়া সকলৰ তালিকা
প্ৰশাসনিক বিষয়াৰ কাৰ্যবাহী মূল্যাঙ্কন পৃষ্ঠা

শ্ৰেণী:ভাৰতৰ চৰকাৰী সংস্থা
বেদৱতী

বেদৱতী আছিল বৃহস্পতিৰ পুত্ৰ কুশধ্বজৰ এগৰাকী জীয়ৰী। তেওঁক মিথিলাৰ ৰজা জনকৰ গৃহত জন্মলাভ কৰা সীতাৰ আত্মা আছিল বুলি কোৱা হয়। যি ৰামায়ণ মহাকাব্যৰ নায়িকা তথা ৰামৰ পত্নী আছিল।

জন্ম বিৱৰণ

ব্ৰহ্মৰ্ষি কুশধ্বজে লক্ষ্মীক নিজ কন্যা হিচাপে পাবলৈ কঠোৰ তপস্যা কৰিছিল। তেওঁৰ তপস্যাত মুগ্ধ হৈ লক্ষ্মী দেৱীয়ে কুশধ্বজৰ কন্যা ৰূপত জন্ম লাভ কৰিবলৈ সন্মত হয়। এদিন কুশধ্বজে বেদ পাঠ কৰি থাকোঁতে লক্ষ্মী জন্মগ্ৰহণ কৰে। কুশধ্বজ আৰু তেওঁৰ পত্নী মালাৱতীয়ে তেওঁক নিজ কন্যা হিচাপে স্বীকাৰ কৰে। বেদ পাঠ কৰাৰ সময়ত জন্ম হোৱাৰ বাবে তেওঁৰ নাম বেদৱতী হয়।

তপস্যা আৰু বৰ লাভ

বেদৱতীয়ে জন্ম লাভ কৰাৰ পিছত পিতৃ-মাতৃৰ অনুমতি সাপেক্ষে পুষ্কৰতীৰ্থত তপস্যা কৰিবলৈ যায়। তাত এক মন্বন্তৰ তপস্যা কাৰ পিছত দৈৱবাণী হয় “তুমি জন্মান্তৰে বিষ্ণুক পতি ৰূপে পাবা।” বেদৱতীৰ ৰূপত মুগ্ধ হৈ অনেক দেৱতা, গন্ধৰ্ব, যক্ষ, ৰাক্ষস আদিয়ে তেওঁক বিবাহ কৰিবলৈ বিচাৰিছিল কিন্তু তেওঁৰ পিতৃৰ ইচ্ছা আছিল যে, তেওঁৰ জোৱাই যেন ভগৱান বিষ্ণু হয়। কুশধ্বজৰ ইচ্ছাত ক্ৰুদ্ধ হৈ দৈত্যৰাজ শুম্ভয়ে কুশধ্বজক বধ কৰে আৰু বেদৱতীৰ মাতৃ মালাৱতীয়ে দুখত স্বামীৰ সৈতে জ্বলিথকা জুইত জাহ যায়। পিতৃ মাতৃহাৰা বেদৱতীয়ে পিছত হিমালয়ৰ বনত কঠোৰ তপস্যা কৰিবলৈ আৰম্ভ কৰে।

ৰাৱণ কৰ্তৃক বেদৱতীৰ নিগ্ৰহ

এদিন ৰাৱণে বিচৰণ কৰি থাকোঁতে বেদৱতীক তপস্যা কৰি থকা দেখে আৰু তেওঁৰ পৰিচয় জিজ্ঞাসা কৰে। তেওঁ ৰাৱণক অতিথি হিচাপে যথেষ্ট সন্মান কৰে কিন্তু ৰাৱণে কামাতুৰ হৈ তেওঁক বিবাহৰ প্ৰস্তাৱ দিয়ে। বেদৱতীয়ে সন্মতি নিদিয়াত ৰাৱণে তেওঁৰ বিমানৰ পৰা নামি বলপূৰ্বকভাৱে বেদৱতীক হৰণ কৰিবলৈ চেষ্টা কৰে। অসহায় হৈ বেদৱতীয়ে ৰাৱণৰ বংশ নিধনৰ বাবে তেওঁ পুনৰ ধাৰ্মিকৰ গৃহত জন্মগ্ৰহণ কৰিব বুলি কৈ জুইত তেওঁৰ দেহ ত্যাগ কৰে। পৰৱৰ্তীকালত বেদৱতীয়ে সীতা ৰূপে জন্মগ্ৰহণ কৰি বিষ্ণুৰ অৱতাৰ ৰামৰ স্ত্ৰী হৈ ৰাৱণৰ ধ্বংসৰ কাৰণ হৈছিল।

ভৱিষ্যতবাণী

অভিশাপ দিলে তপস্যা শক্তি হ্ৰাস পোৱা হেতু বেদৱতীয়ে ৰাৱণক অভিশাপ দিবলৈ অস্বীকাৰ কৰে যদিও অন্য এটা যুগত পুনৰ জন্মগ্ৰহণ কৰি ৰাৱণৰ ধ্বংসৰ কাৰণ হ'ব বুলি প্ৰতিশ্ৰুতি দিয়ে।

ৰামায়ণৰ কিছুমান সংস্কৰণত বেদৱতীয়ে মায়া সীতাৰ ৰূপত পুনৰ জন্ম লয় বুলি কোৱা হয়, যি সীতাৰ স্থান লয় আৰু লংকাপতি ৰাৱণৰ দ্বাৰা অপহৰণ আৰু বন্দী হয়৷ আনহাতে প্ৰকৃত সীতা জুইত লুকাই থাকে৷ মায়া সীতাক প্ৰকৃত সীতাৰ ৰূপলৈ আহিবলৈ ৰামে সীতাক অগ্নি পৰীক্ষা কৰিবলৈ কয়৷

তথ্যসূত্ৰ

শ্ৰেণী:ৰামায়ণৰ চৰিত্ৰ